stanford-oval/wikipedia huggingface dataset:
ไฟนอลแฟนตาซี III
โครงเรื่อง > เนื้อเรื่องภาคออริจินอล

เกมไฟนอลแฟนตาซี III นั้น จะมีตัวละครหลักดำเนินเรื่องอยู่สี่คน ซึ่งเป็นเด็กกำพร้าจากหมู่บ้านอูรที่รับเลี้ยงโดนผู้เฒ่าโตปาปา (ในภาคของดีเอส จะมีเนื้อเรื่องเริ่มต้นแตกต่างกัน) เด็กน้อยสี่คนได้ไปวิ่งเล่นในถ้ำแห่งหนึ่งและได้พบกับคริสตัลแห่งสายลมภายในถ้ำ คริสตัลนั้นได้เล่าเรื่องเกี่ยวกับเหตุการณ์แผ่นดินไหวครั้งใหญ่ที่เกิดขึ้นรวมถึงเหตุการณ์ร้ายที่กำลังจะเกิดขึ้นในอนาคต พร้อมทั้งบอกกับเด็กน้อยว่าพวกเขาคือ "นักรบแห่งแสงสว่าง" ที่สามารถช่วยโลกพ้นภัยจากความมืดได้ ซึ่งเมื่อพวกเขาได้กลับไปที่หมู่บ้าน ได้ลาท่านนักบวชและแม่เลี้ยงและออกเดินทาง ระหว่างทางได้เจอกับ ซิด องค์หญิงซารา ที่ต้องการช่วยเหลือหมู่บ้านให้พ้นคนสาปของจอมมารจินน์ ภายหลังจากปราบจอมมารจินน์ลงจึงได้รู้ว่า มีจอมมารปีศาจซันเดซึ่งเป็นหัวหน้าของจินน์อีกทีนึง ต้องการทำลายล้างแสงสว่าง เหล่าผู้กล้าทั้งสี่จึงได้ออกเดินทางเพื่อตามหาซันเด ในระหว่างทางนั้นมีรูปปั้นยักษ์ทั้งสี่ขวางทางไปหาปราสาทของซันเด โดยจำเป็นต้องเก็บเขี้ยวแห่งพลัง ดิน น้ำ ลม ไฟ เพื่อใช้ในการป้องกันพลังของรูปปั้นยักษ์นั้น และเข้าต่อสู้กับซันเด
ตัวละคร

ในเกมจะมีตัวละครหลักอยู่สี่คนที่ดำเนินเรื่องทั้งหมด ซึ่งในรุ่นแฟมิคอมนั้นตัวละครตัวละครหลัก ตัวละครเสริมและปีศาจถูกออกแบบโดย โยะชิทะกะ อะมะโนะ ส่วนในรุ่นของดีเอสตัวละครหลักถูกออกแบบใหม่และมีประวัติและชื่อของตนเองออกแบบโดย อะกิฮิโกะ โยะชิดะ ส่วนตัวละครเสริมและปีศาจยังคงใช้รูปแบบเดิมของอะมะโนะอยู่
ระบบอาชีพ

ระบบอาชีพในเกมไฟนอลแฟนตาซี III นั้น จะให้ผู้เล่นสามารถเลือกอาชีพให้แก่ตัวละครได้โดยอิสระ
โดยในรุ่นแฟมิคอม ผู้เล่นจำต้องมีจำนวน C (ค่า Capacity) จำนวนหนึ่งในการเลือกอาชีพตามจำนวน C ที่ต้องการ
บางอาชีพในรุ่นแฟมิคอมจะมีคำสั่งพิเศษเพิ่มขึ้นมา เช่น "ขโมยของ" สำหรับอาชีพขโมย หรือ "กระโดดโจมตี" สำหรับอาชีพอัศวินมังกร
ส่วนในเวอร์ชันรีเมค ผู้เล่นสามารถเปลี่ยนอาชีพได้อย่างอิสระโดยที่ไม่มีค่า capacity อีกต่อไป เเต่จะมีช่วง Job transition phase ที่ถูกเพิ่มขึ้นมาเเทน ซึ่งพลังของแต่ละอาชีพจะถูกลดลลงจนกว่าจะครบจำนวนการต่อสู้ที่ต้องการ นอกจากนี้ยังมีระบบใหม่ที่เพิ่มเข้ามาคือค่าความชำนาญอาชีพ ที่เมื่อเก็บค่าประสบการณ์อาชีพจากการต่อสู้ครงในปริมาณที่กำหนด ความชำนาญก็จะเพิ่มขึ้น โดยเมื่อมีความชำนาญในระดับ 99 จะได้อาวุธหรือเครื่องป้องกันพิเศษเฉพาะในเเต่ละอาชีพมา  
ในเรื่องของคำสั่งพิเศษสำหรับภาคดีเอสนั้น เเต่ละอาชีพก็จะมีคำสั่งพิเศษของตนเองอยู่อย่างน้อยหนึ่งคำสั่ง เช่นอาชีพ Warrior ก็จะมีท่า Advance เเละในบางอาชีพก็จะมีคำสั่งพิเศษสองคำสั่ง เช่นอาชีพ Thief ที่มีทั้งคำสั่ง Steal เเละ Flee (โดยคำสั่งพิเศษอย่างที่สองนั้น จะถูกนำมาเเทนที่คำสั่ง Guard)
แหล่งข้อมูลอื่น

Official Japanese website
Official North American website
"Official European website". คลังข้อมูลเก่าเก็บจากแหล่งเดิมเมื่อ 2008-01-29. สืบค้นเมื่อ 2011-05-21.
ไฟนอลแฟนตาซี III ในวิกิซิตี
| ด ค กไฟนอลแฟนตาซี |
| --- | --- |
เกมหลัก:  ไฟนอลแฟนตาซี  II  III  IV  V  VI  VII (รีเมค, รีเบิร์ธ)  VIII  IX  X  XI  XII  XIII  XIV 1.0  2.0 เฮเวนส์เวิร์ด  สตอร์มบลัด  ชาโดว์บริงเกอส์  เอนด์วอล์คเกอร์  XV  XVI 
เกมอื่น ๆ:  Airborne Brigade  All the Bravest  Artniks  Brave Exvius  Dimensions  Explorers  Mobius  Mystic Quest  Record Keeper  Toki no Suishō  The 4 Heroes of Light  World 
ชุดเกมย่อย:  คริสตัลโครนิเคิลส์  ดิซซิเดีย  แทกติกส์ (เดอะวอร์ออฟเดอะไลออนส์)  แทกติกส์ แอดวานซ์  Theatrhythm Curtain Call  ไทป์-0 HD  Agito  Online 
ภาพยนตร์และแอนิเมชั่น:  Legend of the Crystals  The Spirits Within  อันลิมิตเต็ด  แอดเวนต์ชิลเดรน  บราเธอร์ฮูด  คิงส์เกลฟ 
ตัวละครถาวร:  ซิด  โจโคโบะ  โมกลี
โทกิฮิโกะ ฮิงูชิ

โทกิฮิโกะ ฮิงูชิ (ญี่ปุ่น: 樋口 時彦; โรมาจิ: Higuchi Tokihiko; เกิดวันที่ 10 มิถุนายน ค.ศ. 1941) เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964
ในปี ค.ศ. 1964 เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง
แหล่งข้อมูลอื่น

第十九回　日本バレーボール栄光の日は再びくるのか？ เก็บถาวร 2007-09-09 ที่ เวย์แบ็กแมชชีน (ญี่ปุ่น)
Olympic report 1964 เก็บถาวร 2010-06-15 ที่ เวย์แบ็กแมชชีน
International Olympic Committee medal database
เมทานอล

ระวังสับสนกับ เมนทอล
Chemical compound
เมทานอล (อังกฤษ: methanol) หรือ เมทิลแอลกอฮอล์ (อังกฤษ: methyl alcohol) มีสูตรโครงสร้างแบบย่อ CH3OH เป็นของเหลวใส ระเหยง่าย เป็นพิษ นิยมใช้เป็นตัวทำละลาย และใช้เป็นเชื้อเพลิง  ในธรรมชาติ เมทานอลเป็นผลิตภัณฑ์จากการสลายสารอาหารแบบไม่ใช้ออกซิเจนของแบคทีเรียหลายชนิด (ดูการผลิตเมทานอลจากของเสียเพื่อทำเป็นก๊าซชีวภาพ) เมทานอลจะระเหยออกสู่อากาศภายนอก แล้วสลายตัวได้คาร์บอนไดออกไซด์และน้ำ

หากเผาเมทานอลกับอากาศ จะได้คาร์บอนไดออกไซด์กับน้ำ ดังสมการด้านล่างนี้
เปลวไฟที่ได้จากการเผาเกือบจะมองไม่เห็นเลย ดังนั้นจึงควรระมัดระวังหากมีการใช้เมทานอลเป็นเชื้อเพลิง นอกจากนี้เมทานอลยังใช้ผสมเอทานอล เพื่อมิให้สามารถรับประทานได้ (denatured alcohol) ทั้งนี้เพื่อประโยชน์ในทางภาษีอากร
การใช้ในทางที่ผิด

ในการทำเหล้าเถื่อนมีการนำเอาสารนี้ผสมลงไปด้วยเพราะราคาถูก ทั้งนี้ 
เหล้าที่ต้มเองซึ่งมักมีส่วนผสมของเมทานอลที่ใช้ในการทำอุตสาหกรรม 
มักเป็นที่นิยมในหมู่คนยากจนอินเดียเนื่องจากมีราคาถูกกว่า แต่เนื่องจาก เมทานอลเป็นพิษ จึงทำให้เสียชีวิตภายหลังจากการดื่ม
ประโยชน์

เมทานอลส่วนใหญ่ นำไปเป็นสารฟอร์มาลดีไฮด์ เพื่อผลิตพลาสติก ไม้อัด สี วัตถุระเบิด และการจัดกลีบผ้าถาวร
สารแปรรูปของเมทานอลถูกนำไปผสมกับ LPG เพื่อใช้ในครัวเรือน หรือผสมกับน้ำมันดีเซล ทำเป็นไบโอดีเซล
แหล่งข้อมูลอื่น

International Chemical Safety Card 0057
Methyl Alcohol (Methanol) CDC/NIOSH, links to safety information
CDC – NIOSH Pocket Guide to Chemical Hazards – Methyl Alcohol
Methanol Fact Sheet – National Pollutant Inventory
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
เจ. อาร์. อาร์. โทลคีนส์ เดอะลอร์ดออฟเดอะริงส์ วอลลุมวัน (วิดีโอเกม พ.ศ. 2537)

| เดอะลอร์ดออฟเดอะริงส์ วอลลุมวัน |
| --- | --- |

ผู้พัฒนา: อินเตอร์เพลย์โปรดักชันส์
ผู้จัดจำหน่าย: อินเตอร์เพลย์โปรดักชันส์
เครื่องเล่น: ซูเปอร์แฟมิคอม
วางจำหน่าย: อเมริกาเหนือ: ตุลาคม ค.ศ. 1994ยุโรป: 23 พฤษภาคม ค.ศ. 1995
แนว: เกมเล่นตามบทบาท
รูปแบบ: ผู้เล่นเดี่ยว หลายผู้เล่น
เจ. อาร์. อาร์. โทลคีนส์ เดอะลอร์ดออฟเดอะริงส์ วอลลุมวัน (อังกฤษ: J.R.R. Tolkien's The Lord of the Rings, Vol. I) เป็นเกมแอ็กชันเล่นตามบทบาทที่ผลิตโดยอินเตอร์เพลย์โปรดักชันส์สำหรับระบบซูเปอร์แฟมิคอม ซึ่งดัดแปลงจากลอร์ดออฟเดอะริงส์ ตอน มหันตภัยแห่งแหวน โดยเจ. อาร์. อาร์. โทลคีน
รูปแบบการเล่น

ผู้เล่นเริ่มเกมในฐานะโฟรโด แบ๊กกิ้นส์ และแสวงหาสมาชิกที่เหลืออยู่ของคณะพันธมิตรอย่างต่อเนื่อง ได้แก่ แซมไวส์ แกมจี, เปเรกริน ตุ๊ก, เมอเรียด็อค แบรนดี้บั๊ก, อารากอร์น, เลโกลัส, กิมลี และแกนดัล์ฟ (ส่วนโบโรเมียร์แปลกที่ทำให้ปรากฏตัวสั้น ๆ เพียงครั้งเดียว) ด้วยการเพิ่มคอนโทรลเลอร์พิเศษและซูเปอร์มัลติแทป ทำให้เกมรองรับผู้เล่นได้มากกว่าสี่คน ผู้เล่นสามารถเล่นเป็นโฟรโด, แซมไวส์, ปิ๊ปปิ้น, เมอร์รี่, กิมลี และอารากอร์น ด้วยการใช้กลโกงหรืออีมูเลเตอร์ ผู้เล่นสามารถเล่นเป็นเลโกลัสหรือแกนดัล์ฟที่ไม่ได้ทำการรบ โดยรองรับผู้เล่นสูงสุด 8 คน (แม้ว่าเลโกลัสไม่สามารถทำอะไรได้นอกจากเคลื่อนที่ไปมาและได้รับความเสียหาย) ตัวละครใด ๆ ที่ไม่ได้ควบคุมโดยผู้เล่นจะถูกควบคุมโดยคอมพิวเตอร์ปัญญาประดิษฐ์
เกมดำเนินไปตามลำดับของ "การรับภารกิจ" ซึ่งผู้เล่นจะต้องสำรวจสภาพแวดล้อมที่กว้างใหญ่เพื่อรับไอเทมที่เกี่ยวข้องกับเรื่องราวของเกม ไอเทมเหล่านี้มักเป็นของกระจุกระจิกที่ทำหายโดยตัวละครที่ไม่ใช่ผู้เล่น (NPCs) ของเกม เหมือนกับในหนังสืออย่างมาก เกมนี้เริ่มขึ้นในไชร์ ดินแดนแห่งฮอบบิท เนื้อเรื่องของเกมนำผู้เล่นไปยังสถานที่ต่าง ๆ จากหนังสือ เช่น หมู่บ้านบรี, อาณาจักรพรายริเวนเดลล์ และเหมืองมอเรีย อย่างไรก็ตาม ส่วนที่ไม่เหมือนกับในหนังสือ ตอนจบของเกมคือการต่อสู้ระหว่างคณะพันธมิตร กับบัลร็อกซึ่งเป็นสิ่งมีชีวิตในเหมืองมอเรีย (เล่มแรกของหนังสือจบลงอย่างมีความหมายในภายหลัง)
หากตัวละครเสียชีวิต ความตายจะเป็นไปอย่างถาวร และผู้เล่นไม่สามารถใช้งานได้ตลอดช่วงเวลาที่เหลือของเกม
สำหรับภาคต่อ เดอะลอร์ดออฟเดอะริงส์: วอลลุมทู ตั้งใจที่จะหอบหิ้วส่วนที่ภาคหนึ่งได้หยุดไว้ แต่เนื่องจากยอดขายไม่ดี ภาคต่อจึงไม่เคยได้รับการเปิดตัวในระบบซูเปอร์แฟมิคอม
การตอบรับ

นิตยสารเกมโปรอ้างถึงรูปแบบการเล่นที่ครอบงำโดย "การวิ่งเล่นซึ่งคล้ายกันจนแยกไม่ออกแบบยาวนาน" สไปรต์ตัวละครและศัตรูเล็กเกินไป, คุณสมบัติการอัพเกรดตัวละครที่จำกัด, ตัวละครปัญญาประดิษฐ์ที่สนับสนุนไม่ดี และความยากต่ำ ในทางตรงกันข้าม นิตยสารอิเล็กทรอนิกส์เกมมิงมันธลีกล่าวว่าเป็น "วิดีโอเกมเล่นตามบทบาทที่ช้าลงสำหรับการเล่นโดยเจตนามากขึ้น ... เกมนี้มีรางวัลสำหรับผู้เล่นที่อดทน" พวกเขาให้คะแนนที่ 6.6 เต็ม 10
เกมดังกล่าวได้รับการตอบรับที่แย่ในการวิจารณ์ของเว็บไซต์วันอัป.คอม ปี ค.ศ. 2004 โดยอ้างปัญญาประดิษฐ์ที่น่าสงสารและชั่วโมงของการทำเควสต์ "นานและน่าเบื่อ"
ดูเพิ่ม

เจ. อาร์. อาร์. โทลคีนส์ เดอะลอร์ดออฟเดอะริงส์ วอลลุมวัน (วิดีโอเกม พ.ศ. 2533) - วิดีโอเกม ค.ศ. 1990 ที่แตกต่างอย่างสิ้นเชิงที่มีชื่อเดียวกันสำหรับระบบเอ็มเอส-ดอส, อามิกา, พีซี-98 และเอฟเอ็ม ทาวส์
แหล่งข้อมูลอื่น

เจ. อาร์. อาร์. โทลคีนส์ เดอะลอร์ดออฟเดอะริงส์ วอลลุมวัน ที่ MobyGames
J.R.R. Tolkien's The Lord of the Rings, Vol. I at GameFAQs
ฮอบบิตัน
แอนดรูว์ อึ่ง

| แอนดรูว์ อึ่ง |
| --- | --- |
แอนดรูว์ อึ่งเมื่อปี 2017
เกิด: แอนดรูว์ อึ่ง  (1976-04-18) 18 เมษายน ค.ศ. 1976 (48 ปี) สหราชอาณาจักร
สัญชาติ: อังกฤษ
การศึกษา: สถาบันแรฟเฟิลส์
ศิษย์เก่า: มหาวิทยาลัยแคลิฟอร์เนีย เบิร์กลีย์ (PhD) สถาบันเทคโนโลยีแมสซาชูเสตส์ (MS) มหาวิทยาลัยคาร์เนกีเมลลอน (BS)
มีชื่อเสียงจาก: ปัญญาประดิษฐ์, การเรียนรู้เชิงลึก, MOOC, เทคโนโลยีการศึกษา
คู่สมรส: แครอล อี ไรลีย์ (สมรส 2014)
บุตร: 2
รางวัล:  2007 สโลนเฟลโลว์ชิพ  2008 เอ็มไอทีเทคนอลอจีรีวิว TR35  2009 รางวัลคอมพิวเตอร์และความคิด ไอเจซีเอไอ  2013 ไทม์ 100 บุคคลผู้ทรงอิทธิพล  2013 ฟอร์จูน 40 อันเดอร์ 40  2013 ซีเอ็นเอ็น 10  2014 ฟาสต์คอมพานี บุคคลผู้มีความคิดสร้างสรรค์ที่สุดในธุรกิจ  2015 เวิล์ดอีคอนอมิกฟอรัม ผู้นำโลกอายุน้อย 
อาชีพทางวิทยาศาสตร์
สาขา: ปัญญาประดิษฐ์, การเรียนรู้ของเครื่อง, การประมวลภาษาธรรมชาติ, คอมพิวเตอร์วิทัศน์
สถาบันที่ทำงาน: มหาวิทยาลัยสแตนฟอร์ด กูเกิลเบรน คอร์เซรา (ร่วมก่อตั้ง) ไป่ตู้
วิทยานิพนธ์: Shaping and Policy Search in Reinforcement Learning (2003)
อาจารย์ที่ปรึกษาในระดับปริญญาเอก: ไมเคิล ไอ จอร์แดน
ลูกศิษย์ที่มีชื่อเสียง: เอียน กูดเฟลโลว์ เดวิด สตาเวนส์ พีเทอร์ แอบบีล เล เวี้ยต ก๊วก แอชชูทอช แซกเซนา
 
เว็บไซต์: www.andrewng.org
แอนดรูว์ อึ่ง (Andrew Ng), อึ่ง ยั้นตาด หรือ อู๋ เอินต๋า (จีนตัวย่อ: 吴恩达; จีนตัวเต็ม: 吳恩達; พินอิน: Wú Ēndá; ยฺหวิดเพ็ง: ng4 jan1 daat6) เป็นศาสตราจารย์รับเชิญในภาควิชาวิทยาการคอมพิวเตอร์ และ วิศวกรรมไฟฟ้า ที่มหาวิทยาลัยสแตนฟอร์ด และเป็นอดีตผู้อำนวยการห้องทดลองปัญญาประดิษฐ์สแตนฟอร์ด งานของเขาเน้นไปที่สาขาการเรียนรู้ของเครื่อง และ ปัญญาประดิษฐ์
เขาเป็นผู้ก่อตั้งแพลตฟอร์มการศึกษาออนไลน์คอร์เซรา และ ดีปเลิร์นนิงดอตเอไอ (DeepLearning.AI) เขายังเป็นผู้ร่วมก่อตั้งและหัวหน้าของกูเกิลเบรน เป็นอดีตหัวหน้าคณะนักวิทยาศาสตร์ประจำไป่ตู้ และเป็นผู้สร้างทีมพัฒนาปัญญาประดิษฐ์ของไป่ตู้ซึ่งพัฒนามาเป็นทีมนักวิทยาศาสตร์หลักพันคน
เขาเป็นผู้นำความพยายามหลายครั้งที่จะ "ทำให้การเรียนรู้เชิงลึกเป็นของทุกคน" โดยได้สอนนักเรียนมากกว่า 2.5 ล้านคนผ่านทางคอร์สเรียนออนไลน์ของเขาจำนวนมาก เขาเป็นหนึ่งในนักวิทยาศาสตร์คอมพิวเตอร์ที่มีชื่อเสียงและทรงอิทธิพลที่สุด ได้รับการยกย่องโดยนิตยสาร ไทม์ ให้เป็นหนึ่งใน 100 บุคคลที่ทรงอิทธิพลที่สุดของปี 2012 และผู้ทรงความคิดสร้างสรรค์ที่สุดในนิตยสารฟาสต์คอมพานี ในปี 2014
ในปี 2018 เขาได้เปิดตัวและนำกองทุนเอไอ (AI Fund) ซึ่งเป็นการลงทุนเพื่อสนับสนุนสตาร์ตอัปที่เกี่ยวข้องกับปัญญาประดิษฐ์ และยังก่อตั้ง แลนดิงเอไอ (Landing AI) ซึ่งให้บริการผลิตภัณฑ์ซอฟต์แวร์บริการที่ใช้ปัญญาประดิษฐ์ขับเคลื่อน
ชีวประวัติ

แอนดรูว์ อึ่ง เกิดที่ลอนดอน ประเทศอังกฤษ ในปี 1976 พ่อของเขา โรนัลด์ พอล อึ่ง (Ronald Paul Ng) เป็นนักโลหิตวิทยา แม่ของเขา ทีซา ห่อ (Tisa Ho) เป็นนักศิลปะการแสดง ทั้งคู่เป็นผู้อพยพจากฮ่องกง เมื่อโตขึ้น เขาใช้เวลาอยู่ใน ฮ่องกง และ สิงคโปร์ ก่อนที่จะสำเร็จการศึกษาจากสถาบันแรฟเฟิลส์ในสิงคโปร์ ในปี 1992
ในปี 1997 เขาได้รับปริญญาจากวิทยาลัยในสาขาวิชาวิทยาการคอมพิวเตอร์ สถิติศาสตร์ และ เศรษฐศาสตร์ ที่มหาวิทยาลัยคาร์เนกีเมลลอน
ตั้งแต่ปี 1996 ถึง 1998 เขาได้ทำการวิจัยเกี่ยวกับการเรียนรู้แบบเสริมกำลัง การเลือกแบบจำลอง และ การเลือกค่าแทนลักษณะ ที่ AT&T Bell Labs
ในปี 1998 เขาได้รับปริญญาโทจากสถาบันเทคโนโลยีแมสซาชูเซตส์ ที่นั่นเขาได้สร้างเครื่องมือค้นหาเว็บที่มีการจัดทำดัชนีโดยอัตโนมัติสำหรับสาธารณะเป็นครั้งแรกสำหรับเอกสารการวิจัยบนเว็บ (เป็นรุ่นก่อนของ CiteSeer/ResearchIndex แต่มุ่งเน้นไปที่ การเรียนรู้ของเครื่อง)
ในปี 2002 เขาได้รับปริญญาเอกจาก มหาวิทยาลัยแคลิฟอร์เนีย เบิร์กลีย์ บทความของเขามีชื่อว่า "Shaping and Policy Search in Reinforcement Learning" ซึ่งยังคงได้รับการอ้างถึงอยู่ในปัจจุบัน หลังจากนั้นเขาจึงเริ่มทำงานเป็นผู้ช่วยศาสตราจารย์ที่มหาวิทยาลัยสแตนฟอร์ดในปี 2002 และได้เป็นรองศาสตราจารย์ในปี 2009
ปัจจุบันเขาอาศัยอยู่ที่ลอส แอลโทส ฮิลส์ รัฐแคลิฟอร์เนีย ในปี 2014 เขาแต่งงานกับแครอล อี. ไรลีย์ (Carol E. Reiley) ซึ่งเป็นนักวิจัยสาขาปัญญาประดิษฐ์เช่นกัน และให้กำเนิดลูกคนแรกเป็นลูกสาวในเดือนกุมภาพันธ์ 2019 และคนที่ 2 เป็นลูกชายในปี 2021 MIT Technology Review ได้เรียกขานพวกเขาว่าเป็น "คู่รักพลัง AI"
การงาน

ในปี 2011 อึ่งได้ก่อตั้งโครงการกูเกิลเบรน ที่กูเกิล เพื่อพัฒนาโครงข่ายประสาทเทียม ขนาดใหญ่พิเศษผ่านคอมพิวเตอร์แบบกระจาย เมื่อวันที่ 16 พฤษภาคม 2014 เขาร่วมงานกับไป่ตู้ และรับผิดชอบโครงการ "สมองไป่ตู้" (百度大脑) และทำหน้าที่เป็นหัวหน้านักวิทยาศาสตร์ของไป่ตู้ เมื่อวันที่ 20 มีนาคม 2017 เขาได้ประกาศลาออกจากไป่ตู้ ในเดือนธันวาคม 2017 เขาได้ประกาศจัดตั้งบริษัทปัญญาประดิษฐ์ Landing.ai และดำรงตำแหน่งประธานเจ้าหน้าที่บริหารของบริษัท
ในเดือนเมษายน ปี 2024 เขาได้เข้าร่วมคณะกรรมการบริหารของแอมะซอน
มุมมองต่อปัญญาประดิษฐ์

อึ่งเชื่อว่าเทคโนโลยีปัญญาประดิษฐ์จะช่วยพัฒนาชีวิตของผู้คน ไม่ใช่ทำให้เผ่าพันธุ์มนุษย์ "กลายเป็นทาส" ของมัน เขาเชื่อว่าประโยชน์ที่เป็นไปได้มีมากกว่าภัยที่เกิดจากปัญญาประดิษฐ์ เขาเชื่อว่าแนวคิดเกี่ยวกับภัยร้ายจากปัญญาประดิษฐ์นั้นถูกกระพือให้เลวร้ายเกินจริง เขาเคยระบุว่า "การกังวลเกี่ยวกับผู้ร้ายอภิมหาฉลาดที่เป็นปัญญาประดิษฐ์ในตอนนี้ก็เหมือนกับการกังวลเกี่ยวกับประชากรล้นบนดาวอังคาร - เรายังไม่ได้ลงจอดบนดาวอังคารด้วยซ้ำ!" เขามองว่าปัญหาแท้จริงที่ควรอยู่ในการพูดคุยในระดับวิชาการ อุตสาหกรรม และรัฐบาลคือความท้าทายต่อแรงงานที่เกิดจากจักรกลเหล่านี้ เป้าหมายเฉพาะหนึ่งของเขาคือการทำให้การเรียนรู้ปัญญาประดิษฐ์เป็นของทุกคน (democratize)  มุมมองต่อปัญญาประดิษฐ์ของอึ่งนี้ถือว่าเห็นตรงกันกับ มาร์ก ซักเคอร์เบิร์ก แต่ขัดกันกับอีลอน มัสก์
ในปี 2017 อึ่งระบุว่าเขาสนับสนุนให้มีรายได้พื้นฐานเพื่อช่วยให้คนไร้อาชีพสามารถศึกษาปัญญาประดิษฐ์เพื่อที่จะกลับเข้าสู่การจ้างงานอีกครั้งได้
ลิขิตฮ่องเต้

| ลิขิตฮ่องเต้ |
| --- | --- |
แนว: บันเทิงคดีกำลังภายใน
แสดงนำ: หลิว เต๋อหัว หลัน เจี๋ยอิง โจว ไห่เม่ย์ เลี่ยว ฉีจื้อ โอวหยาง เพ่ย์ซาน เซี่ย เสียน
ประเทศแหล่งกำเนิด: ฮ่องกง
ภาษาต้นฉบับ: กวางตุ้ง
จำนวนตอน: 20 ตอน
การผลิต
สถานที่ถ่ายทำ: ฮ่องกง
บริษัทผู้ผลิต: ทีวีบี
ออกอากาศ
สถานีโทรทัศน์: TVB Jade
ออกอากาศ: 9 มิถุนายน ค.ศ. 1986 (1986-06-09) – 4 กรกฎาคม ค.ศ. 1986 (1986-07-04)
ลิขิตฮ่องเต้ (จีน: 真命天子) เป็นซีรีส์โทรทัศน์แนวบันเทิงคดีกำลังภายในของฮ่องกงปี 1986 นำแสดงโดยหลิว เต๋อหัว, หลัน เจี๋ยอิง, โจว ไห่เม่ย์, เลี่ยว ฉีจื้อ, โอวหยาง เพ่ย์ซาน และเซี่ย เสียน ผลิตโดยทีวีบี ซีรีส์นี้ออกอากาศทางช่อง Jade ตั้งแต่วันที่ 9 มิถุนายนถึง 4 กรกฎาคม 1986
วันชัย จารุนงคราญ

| ข้อมูลส่วนตัว |
| --- | --- | --- | --- |
ชื่อเต็ม:  วันชัย จารุนงคราญ
วันเกิด:  18 ธันวาคม พ.ศ. 2539 (27 ปี)
สถานที่เกิด:  กรุงเทพมหานคร,  ไทย
ส่วนสูง:  1.78 m (5 ft 10 in)
ตำแหน่ง:  แบ็กซ้าย ปีกซ้าย
ข้อมูลสโมสร
สโมสรปัจจุบัน:  ทรูแบงค็อก ยูไนเต็ด
หมายเลข:  24
สโมสรเยาวชน
2012–2014:  โอสถสภา สระบุรี
สโมสรอาชีพ*
| ปี |  ทีม |  ลงเล่น |  (ประตู) |
| 2015–2016 |  มหาวิทยาลัยรังสิต |  30 |  (2) |
| 2017–2018 |  แอร์ฟอร์ซ เซ็นทรัล |  37 |  (0) |
| 2018– |  ทรูแบงค็อก ยูไนเต็ด |  69 |  (0) |
| 2021–2022 |  → โปลิศ เทโร (ยืมตัว) |  25 |  (1) |
ทีมชาติ‡
| 2017–2018 |  ทีมชาติไทยชุดยู-23 |  5 |  (0) |
| 2024– |  ไทย |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17 พฤศจิกายน 2024
วันชัย จารุนงคราญ (อังกฤษ: Wanchai Jarunongkran; เกิด 18 ธันวาคม พ.ศ. 2539) มีชื่อเล่นว่า ไช้ (อังกฤษ: Chai) เป็นนักฟุตบอลอาชีพชาวไทย ปัจจุบันลงเล่นให้กับทรูแบงค็อก ยูไนเต็ด และทีมชาติไทย ในตำแหน่งแบ็กซ้ายและปีกซ้าย
วันชัยสมรสแล้ว มีบุตร 1 คน โดยตั้งชื่อว่า เส้นชัย จารุนงคราญ (ชื่อเล่น ปริญญ์)
อาชีพระหว่างประเทศ

ในเดือนธันวาคมปี พ.ศ. 2560 เขาเล่นให้กับฟุตบอลทีมชาติไทยรุ่นอายุไม่เกิน 23 ปี ในรายการเอ็ม-150 คัพ 2560 และปี 2018 เขาเป็นทีมในการแข่งขันฟุตบอลเอเชียเยาวชนอายุไม่เกิน 23 ปี 2018 ที่ประเทศจีน
แหล่งข้อมูลอื่น

ข้อมูลของ วันชัย จารุนงคราญ ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลทรูแบงค็อก ยูไนเต็ด  |
| --- | --- |
 1 ปฏิวัติ  2 พีระพัฒน์  3 อีเวร์ตง  4  มานูเอล  5 พุทธินันท์  6 นิติพงษ์  7 อานนท์  8 วิศรุต  10 ญระดิ  11 รุ่งรัฐ  16 อัล-กัสซานี  18 ฐิติพันธ์  19 ชญาวัต  20 กัณตภณ  24 วันชัย  26 สุพรรณ  27 วีระเทพ  28 ทศวรรษ  30 ซิฟโควิช  34 วรุฒ  39 ปกเกล้า  51 กฤษฎา  77 อาดิช  93 มาห์มูด   96 บุญทวี    หัวหน้าผู้ฝึกสอน: ธชตวัน
รถไฟใต้ดินเนเปิลส์

รถไฟใต้ดินเนเปิลส์ (อิตาลี: Metropolitana di Napoli) เป็นระบบขนส่งมวลชนในเมืองเนเปิลส์ ประเทศอิตาลี มีจำนวนสองเส้นทาง
โครงข่าย

| เส้นทาง | เปิดให้บริการ | ระยะทาง (กิโลเมตร) | ระยะทาง (ไมล์) | จำนวนสถานี | Journeys  per annum (000s) | Average journeys  per mile (000s) |
| --- | --- | --- | --- | --- | --- | --- |
| สาย 1 | 1993 | 19 | 9.6 | 18.8 | 34,675 |  |
| สาย 6 | 2007 | 5.5 | 1.42 | 8 |  |  |
| สาย 11 | 2005 | 10.2 |  | 4 |  |  |
รถไฟฟ้า

สาย 1 - 11: CAF Inneo Mohini
สาย 6: T67, Hitachi
สาย 1
สาย 6
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รถไฟใต้ดินเนเปิลส์
Official website of ANM เก็บถาวร 2018-06-13 ที่ เวย์แบ็กแมชชีน
| ด ค ก ระบบขนส่งมวลชนในเขตเมืองในประเทศอิตาลี |
| --- | --- | --- |
| รถโดยสารประจำทางด่วนพิเศษ |  มาโทรมาเร (รีมีนี)  |  |
| รถไฟชานเมือง |  บารี  โบโลญญา  Cagliari  Catanzaro  เจนัว  Messina  มิลาน  เนเปิลส์ Circumflegrea  Circumvesuviana  Cumana  Naples–Aversa  Palermo  Perugia  Potenza  Reggio Calabria  โรม FL lines  Rome–Giardinetti  Rome–Lido  Rome–Viterbo  Salerno  Ticino  ตูริน  Tuscany  |  |
| ระบบขนส่งมวลชนเร็ว |  เบรชชา  กาตาเนีย  เจนัว  มิลาน  เนเปิลส์  โรม  ตูริน  |  |
| ด ค กรถไฟใต้ดินในทวีปยุโรป |
| --- | --- |
   อัมสเตอร์ดัม    เอเธนส์    บาร์เซโลนา    เบอร์ลิน    บิลบาโอ    เบรชชา    บรัสเซลส์    บูคาเรสต์    บูดาเปสต์    กาตาเนีย    โคเปนเฮเกน    แฟรงก์เฟิร์ต    เจนัว    กลาสโกว์    ฮัมบวร์ค    เฮลซิงกิ    ลอนดอน    ลีล    ลิสบอน    ลียง    มาดริด    มาร์แซย์    มิลาน    มิวนิก    เนเปิลส์    เนือร์นแบร์ค    ปัลมา    ปารีส    ปราก    แรน    โรม    รอตเทอร์ดาม    เซบิยา    โซเฟีย    สต็อกโฮล์ม    ไทน์แอนด์แวร์    ตูลูซ    ตูริน    บาเลนเซีย    เวียนนา    วอร์ซอ
กระทรวงยุทธศาสตร์ธุรกิจ พลังงานและอุตสาหกรรม

| --- | --- |
 เลขที่ 1 ถนนวิกเตอเรีย ลอนดอน
ภาพรวมกระทรวง
ก่อตั้ง: 14 กรกฎาคม ค.ศ. 2016
กระทรวงก่อนหน้า: กระทรวงธุรกิจ นวัตกรรม และ ทักษะ กระทรวงพลังงานและการเปลื่ยนแปลงสภาวะอากาศ
เขตอำนาจ: สหราชอาณาจักร
สำนักงานใหญ่: เลขที่ 1 ถนนวิกเตอเรีย ลอนดอน
รัฐมนตรี: เจคอบ รีส์-ม็อกก์, รัฐมนตรีว่าการ
ลูกสังกัด: สำนักทะเบียนกลางบริษัท หน่วยทะเบียนที่ดินในสมเด็จฯ หน่วยบริการแก้ปัญหาล้มละลาย สำนักทรัพย์สินทางปัญญาแห่งสหราชอาณาจักร สำนักอุตุนิยมวิทยาแห่งสหราชอาณาจักร สํานักงานกํากับการวัดแห่งชาติ องค์การอวกาศแห่งสหราชอาณาจักร การปิโตรเลียมและก๊าชแห่งสหราชอาณาจักร
เว็บไซต์: เว็บไซต์อย่างเป็นทางการ
กระทรวงธุรกิจ พลังงาน และ นโยบายอุตสาหกรรม (BEIS) เป็นกระทรวงหนึ่งของรัฐบาลสหราชอาณาจักร ซึ่งจัดตั้งโดย เทเรซา เมย์ เมื่อ 14 กรกฎาคม ค.ศ. 2016 โดยจัดตั้งหลังที่เธอดำรงตำแหน่งนายกรัฐมนตรี โดยเป็นการรวมหน่วยงานระหว่าง กระทรวงธุรกิจ นวัตกรรม และ ทักษะ และ กระทรวงพลังงานและการเปลื่ยนแปลงสภาวะอากาศ
BEIS รับผิดชอบเกี่ยวกับ เรื่องการส่งเสริมธุรกิจ การอุตสาหกรรม วิทยาศาสตร์และนวัตกรรม การขับเคลื่อนนโยบายด้านพลังงานและการเปลื่ยนแปลงสภาวะอากาศของโลก โดยรับโอนหน้าที่จากทั้งสองกระทรวง
อำนาจหน้าที่

กระทรวงมีอำนาจหน้าที่ตามนโยบาย รัฐบาลสหราชอาณาจักร ในด้านต่างๆ ดังนี้:
การสนับสนุนและออกกฎระเบียบต่างๆ แก่ธุรกิจทุกชนิด
นโยบายด้าน การเปลี่ยนแปลงสภาพภูมิอากาศ ของสหราชอาณาจักร
กฎหมายว่าด้วยบริษัท
การแข่งขันทางธุรกิจ
ลูกค้าสัมพันธ์
ธรรมาภิบาลบริษัท
พลังงานในสหราชอาณาจักร
ลูกจ้างสัมพันธ์
การขออนุญาตส่งออก
นวัตกรรม
การล้มละลาย
ทรัพย์สินทางปัญญา
กิจการอวกาศ
ไปรษณีย์สัมพันธ์
การพัฒนาเศรษฐกิจในระดับท้องถิ่น
วิทยาศาสตร์ และ การวิจัย
การค้าการลงทุน
นโยบายบางส่วน กระทรวงสามารถบังคับใช้และกำหนดนโยบายได้ในเขต อังกฤษ เท่านั้น โดยอำนาจ หรือ ขอบเขตความรับผิดชอบไม่ได้ครอบคลุมทั้งประเทศ
ขอบเขตความรับผิดชอบ

นโยบายทางเศรษฐกิจ เป็นนโยบายที่สำคัญที่รัฐบาลฯ ให้ความสำคัญ และจะมีประเด็นในการชี้แจงทั้งหมด ในรัฐสภาของสหราชอาณาจักร แต่ขณะเดียวกัน ขอบเขตอำนาจของกระทรวง ยังมีการบังคับใช้ในเขตอื่นๆ อีกด้วยตามนโยบาย โดยจะเป็นการแบ่งอำนาจการบริหารร่วมกับรัฐบาลของเขตนั้นๆ
สกอตแลนด์
ประเด็นที่รับผิดชอบร่วมกัน:
การแข่งขันทางธุรกิจ
การคุ้มครองผู้บริโภค
การควบคุมการส่งออก นำเข้า
การล้มละลาย
ทรัพย์สินทางปัญญา
พลังงานนิวเคลียร์
พลังงานน้ำมันและก๊าซ
กิจการอวกาศ
กิจการไปรษณีย์
การรับรองคุณภาพและความปลอดภัยของสินค้า
สภาวิจัย
งานโทรคมนาคม
งานเทียบเวลา
ความสัมพันธ์ร่วมกับองค์กรทางธุรกิจในท้องถิ่น
งานชั่ง ตวง วัด
โดยที่รัฐบาลสกอตแลนด์ จะมีอำนาจดูแลในนโยบายเศรษฐกิจโดยรวม
ไอร์แลนด์เหนือ
ประเด็นที่รับผิดชอบร่วมกัน:
การรับรองคุณภาพและความปลอดภัยของสินค้า
การควบคุมการส่งออก นำเข้า
ทรัพย์สินทางปัญญา
กิจการไปรษณีย์
งานโทรคมนาคม
งานชั่ง ตวง วัด
กิจการอวกาศ
พลังงานนิวเคลียร์
โดยรับผิดชอบและประสานร่วมกันกับ:
กระทรวงการลงทุน การค้า และธุรกิจ (นโยบายทั่วไปทางเศรษฐกิจ)
เวลส์
หลังจากที่มีการแบ่งขอบเขตการรับผิดชอบ นโยบายทั้งหมดเกี่ยวกับเศรษฐกิจ ได้โอนไปให้ รัฐบาลเวลส์
โฟร์-มด

ระวังสับสนกับ โฟร์โมสต์
| โฟร์-มด |
| --- | --- |

ข้อมูลพื้นฐาน
ที่เกิด: กรุงเทพมหานคร ประเทศไทย
แนวเพลง:  ทีนป็อป  ป็อป  ทีป็อป 
ช่วงปี: พ.ศ. 2548−2558
ค่ายเพลง:  ไอดี เร็คคอร์ด  เมโลดิก้า  กามิกาเซ่ 
อดีตสมาชิก:  โฟร์  มด 

เว็บไซต์: ilovekamikaze.com
โฟร์-มด (อังกฤษ: Four-Mod) เป็นนักร้องดูโอ้สัญชาติไทย ค่ายกามิกาเซ่ ประกอบด้วยสมาชิกจำนวนสองคนคือ โฟร์ และ มด ที่มาของชื่อวงคือ เอาชื่อเล่นของทั้งสองคนมารวมกัน จึงมีชื่อวงว่า "โฟร์-มด"
สมาชิก

| ชื่อ-นามสกุล | ชื่อเล่น> ไทย | ชื่อเล่น> อังกฤษ | วันเกิด |
| --- | --- | --- | --- |
| ศกลรัตน์ วรอุไร | โฟร์ | Four | 25 ตุลาคม พ.ศ. 2529 (38 ปี) |
| ณปภัช วัฒนากมลวุฒิ | มด | Mod | 12 เมษายน พ.ศ. 2534 (33 ปี) |
ผลงานเพลง > อัลบั้ม

| รายละเอียดอัลบั้ม | รายชื่อเพลง |
| --- | --- |
 ชื่ออัลบั้ม : Four-Mod  ประเภท : The 1st Full Album  พ.ศ. : 2548  สังกัด : ไอดี เร็คคอร์ด:  หายใจเป็นเธอ  บีบน้ำตา  ตามหาคนตามใจ  ตากระซิบ  เพื่อนใหม่  รูปดาวบนพื้นทราย  ยิ้มออก  ผู้ต้องสงสัย  วันพิเศษ  เปลี่ยนเป็นรักได้ไหม
 ชื่ออัลบั้ม : Love Love  ประเภท : The 2nd Full Album  พ.ศ. : 2549  สังกัด : ไอดี เร็คคอร์ด:  Love Love  เปลี่ยนกันไหม  เด็กวุ่นวาย  สั่น  บอกลาในใจ  สะลืม สะลือ  ทำใจให้เป็นเพื่อนเธอ  เติมคำในช่องว่าง  Love Love (Backing Track) | CD Only
 ชื่ออัลบั้ม : Wooo!  ประเภท : The 1st Mini Album  พ.ศ. : 2550  สังกัด : กามิกาเซ่:  เด็กมีปัญหา  ไม่เจ็บ ไม่ถาม  ตู้มมม...  ผู้ชายใจเย็น  วาซาบิ
 ชื่ออัลบั้ม : In Wonderland  ประเภท : The 2nd Mini Album  พ.ศ. : 2551  สังกัด : กามิกาเซ่:  ละลาย  เป็นแฟนกันมั้ย  เจ็บมั่งอะไรมั่ง  จีบนัก...เดี๋ยวรักเลย  ใครทิ้ง ใครก่อน
 ชื่ออัลบั้ม : Go Go!  ประเภท : The 3rd Full Album  พ.ศ. : 2551  สังกัด : กามิกาเซ่:  ดูมั้ย  อย่าพูดเลย  เกรงใจ  สมมุติ  ชั๊บ ชั๊บ ชั๊บ  Sha La La La La  คนนิสัยเสีย  อ๊ะอ๊ะอาย  จีบฉันที  Medley (หายใจเป็นเธอ, Love Love, เด็กมีปัญหา, ละลาย)
 ชื่ออัลบั้ม : WE WILL LOVE U  ประเภท : The 4th Full Album  พ.ศ. : 2552  สังกัด : กามิกาเซ่:  We Will Love U  รักได้ รักไปแล้ว  ทอดสะพาน  อย่าเอาใจเขามาใส่ใจเรา  แค่คิดถึงก็ได้  แฟนไม่มี...ค่อยมาจีบ  คนคิดน้อย  ทฤษฎีหมอนข้าง  ว่าไงนะ  Broken Heart
 ชื่ออัลบั้ม : Hello Four Mod  ประเภท : The 3rd Mini Album  พ.ศ. : 2553  สังกัด : กามิกาเซ่:  Love Villa (Feat. 2 High)  เจ็บเพราะเขา เหงาเพราะเธอ (Cross Roads)  คนขี้เหงามักเจ้าชู้ (Lonely Player)  แข่งกับน้ำตา (Hold)  ใจไม่เย็นบ้างเป็นมั้ย (C’mon over)
 ชื่ออัลบั้ม : I AM Four Mod  ประเภท : The 4th Mini Album  พ.ศ. : 2555  สังกัด : กามิกาเซ่:  จีบได้แฟนไม่รัก  แฟนเขา แฟนเรา  เปล่าเจ้าชู้  คนดีนาทีสุดท้าย  จีบได้แฟนไม่รัก (Ukulele Version) (Bonus Track DVD)
 ชื่ออัลบั้ม : CLUB FM  ประเภท : The 1st Single Album  พ.ศ. : 2556  สังกัด : กามิกาเซ่:  แฟนคันแรก (Feat.The Richman Toy)  ไปไม่ได้หรือเธอไม่ไป  อยากได้แฟนเก่าเพิ่มมั้ย  แฟนคันแรก (Feat.The Richman Toy) (Inst.)  ไปไม่ได้หรือเธอไม่ไป (Inst.)  อยากได้แฟนเก่าเพิ่มมั้ย (Inst.)